== Bibeloversættelser ==
Kirkesproget på Færøerne var latin indtil reformationen og derefter dansk. I takt med bølgen af [[Nationalromantikken|nationalromantik]] med krav om øget selvstyre og brug af eget sprog i skole, kirke og administration, kom der også krav om, at [[Bibelen]] (færøsk: "''Bíblian''") måtte oversættes til færøsk. Mange unionspolitikere, som præsten [[Fríðrikur Petersen]], modsatte sig en sådan forandring med tanke på brugen af færøsk i offentlige sammenhænge, da dette ville svække forholdet til Danmark.<ref>Debes 1993, s. 110</ref> Så sent som [[1908]]–[[1913]] var skolestyret, og da særlig med senere statsminister [[Andrass Samuelsen]] som medlem, imod at indføre færøsk som undervisningssprog i skolen.<ref>{{Cite web |url=http://www.denstoredanske.dk/Rejser,_geografi_og_historie/F%C3%A6r%C3%B8erne/Andreas_Samuelsen?highlight=Andrass%20Samuelsen |title=Den Store Danske Encyklopædi |access-date=13. april 2010 |archive-date=21. september 2014 |archive-url=https://web.archive.org/web/20140921210614/http://www.denstoredanske.dk/Rejser,_geografi_og_historie/F%C3%A6r%C3%B8erne/Andreas_Samuelsen?highlight=Andrass%20Samuelsen |url-status=live }}</ref> Dette blev først ændret [[1938]]. Kampen om brug af færøsk som kirkesprog hang derfor sammen med den øvrige sprogstrid, hvor selvstyre- og unionspolitikere stod på hver sin side.
Religion Kultur